ཚ་བ་མདའ་སྨྱུག་གར་ཡོད་ཞིབ་དཔྱོད་བྱས་པར་འགྲོ་མཁན་གྱི་སྤུན་ཉེ་དེས་བརྗོད་པའི་སྐད་ཆ་ནས་ཤེས་རྟོགས་ཐུབ་པར་གཞིགས་ན།སྤུན་ཉེ་དེ་དང་རོགས་པ་གཅིག་བཅས།ཨ་མདོའི་ཡུལ་ལུང་གང་སར་བརྩད་གཅོད་བྱེད་བཞིན་པའི་སྐབས།བླ་བྲང་དང་རེབ་གོང་།ཀིརྟི་དང་མཛོད་དགེ་སོགས་ཀྱི་དགོན་པ་མང་པོའི་ནང་ཚ་བ་མདའ་སྨྱུག་ངོ་ཤེས་མཁན་མང་པོ་ཡོད་པ་དང་།ཁོང་གར་སོང་ཆར་མེད་དུ་མ་སོང་སྔོན་མཛོད་དགེའི་དགོན་འདབས་ཀྱི་མི་རྒས་པོ་ཞིག་གི་ནང་ཁང་པ་གཡར་ཏེ་གླས་བསྡད་ཡོད་འདུག་ཅིང་།སྐབས་དེར་ཁོ་པར་སྟོད་ལོག་རྙིང་པ་འདྲ་དང་།སྣོད་ཐེབས་ཆག་རེ་།རླུང་འཕྲིན་འཕྲུལ་ཆས།དེབ་འགའ་ཤས་ཤིག་དང་བོད་སྨན་འདྲ་ཁ་ཤས་དེ་འདྲ་མ་གཏོགས་གཞན་གང་ཡང་མེད་པ་ཁང་བདག་རྒས་པོ་དེས་འགྲེལ་བརྗོད་བྱས་འདུག